Наяўнасць шматлікіх выдатных мясцін у Грэцыі, многія з якіх наведалі кабрынчане, звязана з шматвяковай, насычанай падзеямі гісторыяй краіны. Надоўга ў іх памяці застануцца ўражанні ад наведвання сэрца Грэцыі – Афінаў. Неверагоднымі формамі і веліччу здзіўляе чалавечае ўяўленне Афінскі Акропаль, першыя храмы якога закладаліся яшчэ ў часы архаікі. Першапачаткова тут знаходзілася рэзідэнцыя цара, пазней Акропаль разросся да памераў невялікага горада. Не менш цікавым месцам з’яўляецца Панацінайкос – унікальны ў сваім родзе стадыён з белага мармуру, дзе былі праведзены першыя Алімпійскія гульні.